VARHAISKASVATUSPALVELUJEN ASIAKASRAATI

Aika maanantai 20.2.2017 klo 18.00 – 20.00

Paikka Cygnaeuksen päiväkoti, Voionmaankatu 18, 40700 JYVÄSKYLÄ

<http://kartta.jkl.fi/IMS/?layers=Opaskartta&lon=P%C3%A4iv%C3%A4kodit&cp=6903793,485815&z=4&title=Honkaharjun%20p%C3%A4iv%C3%A4koti%20v%C3%A4ist%C3%B6tilat>

Läsnä

Aaltonen Sari

~~Aulasuo Kati~~

~~Heikkinen Ann-Maaret~~

Heiskanen Noora

Hirsjärvi Senja

Hokkanen Mari

Jokela Laura

~~Katko Soili~~

~~Kohvakka Kaisa~~

~~Koivukumpu Heidi~~

~~López Elina~~

Malinen Heidi

~~Malinen Maarit~~

~~Marjokorpi Helena~~

~~Niutanen Silja~~

Nokkala Terhi

~~Ollila Anna-Riikka~~

Pelkonen Mari

~~Raappana Mitra~~

Salminen Jenni

~~Sellman Pia~~

~~Sillanmäki Minttu~~

~~Sironen Sanna~~

Turunen Nina

Viitanen Tarja

~~Vilanti Anna~~

~~Ylönen Suvi~~

Arnberg Heli, pj.

Pajunen Tuija, siht.

Janhonen Jukka

1. **Cygnaeuksen päiväkodin esittely, päiväkodinjohtaja Jukka Janhonen**

Cygnaeuksen päiväkoti toimii väistöpäiväkotina, jonka tiloissa on nyt uuden päiväkodin rakentamisen ajan Honkaharjun päiväkoti. Uusi rakennus valmistuu sisätiloiltaan heinäkuussa 2017, mutta toiminta alkaa tammikuun alussa 2018. Rakennuksen kuivumiselle ja tuulettumiselle sekä lopputöille halutaan antaa riittävästi aikaa. Uuden päiväkodin nimeksi tulee Kukkumäen päiväkoti. Seuraavaksi Cygnaeuksen päiväkotiin siirtyy väistöön osa Kangasvuoren päiväkodin toiminnasta.

Jukka Janhosen esimiesalueeseen kuuluvat Cygnaeuksen päiväkodin lisäksi Kypärämäen päiväkoti sekä keskustan perhepäivähoito. Yksiköissä on yhteensä n. 50 työntekijää. Cygnaeuksen päiväkodissa on työntekijöitä 20 ja lapsia on kirjoilla 115, joista eskareita on 18. Asiakasperheitä on eri puolilta kaupunkia.

Cygnaeuksen päiväkodin sisä- ja ulkotilat koetaan hyviksi ja toimiviksi, samoin sijainti. Päiväkotiin on helppo tulla eri puolilta kaupunkia ja aivan lähietäisyydellä on paljon liikunta-, kulttuuri- ym. toimintapaikkoja. Päiväkoti toimii samoissa tiloissa Kristillisen koulun kanssa ja yhteistyö on hyvää ja toimivaa. Eskarit osallistuvat välillä eppujen tunneille ja päinvastoin. Lapsiryhmät on muodostettu siten, että eskareiden kanssa samoissa ryhmissä on myös viskareita. Lisäksi on kaksi 3-5-vuotiaiden ryhmää, joissa kahdeksan aikuista vastaa työpareina pienryhmien toiminnasta. Päiväkodinjohtajan mukaan kaikki toimii hyvin. Aikuisten poissaoloja paikkaa varahenkilö ja työntekijät vaihtavat ryhmää tarpeen mukaan. Myös asiakkaan kokemuksen mukaan päiväkodin toiminta on järjestetty hyvin ja sujuvasti, sillä koskaan ei huomaa, että lapsia on kaikkiaan niin paljon.

1. **Osallisuus varhaiskasvatuksessa**

Asiakasraati osallistui Cygnaeuksen päiväkodissa järjestettyyn keskustan- ja Kuokkalan alueen päiväkotien henkilökunnan Vasumessu-tapahtumaan. Ilta toteutettiin Learning cafe- periaatteella keskusteluryhmissä.

Ryhmien keskustelujen yhteenvedot tulevat myöhemmin Varhaiskasvatuksen asiakasraadin peda.net sivulle muistion liitteeksi.

* Lapsen osallisuus
* Perheen osallisuus

1. **Keskustelua illan lopuksi**

Illan lopuksi raatilaiset kokoontuivat lyhyeen loppukeskusteluun. Osa raatilaisista osallistui maanantaina 13.2. varhaiskasvatuksen henkilöstön vasukoulutukseen, jonka aiheena oli lasten osallisuus ja kouluttajina olivat professorit Lotta Uusitalo-Malmivaara ja Kristiina Kumpulainen. Koulutus oli koettu antoisaksi ja hienoksi mahdollisuudeksi kuulla kuinka varhaiskasvatuksessa ja yleensä ihmisen elämässä voisi hyödyntää positiivisen psykologian ja pedagogiikan menetelmiä.

Kuinka jokaisesta lapsesta löydetään sisäinen motivaatio ja vahvuus opetella taitoja? Tämä on haaste ja vaatimus aikuisille. Onko aikuisilla herkkyyttä havaita lapsen osallisuuden avulla kunkin lapsen oikeat hetket oppimiselle. Onko päiväkodeissa riittävästi henkilöresursseja havainnoida ja seurata? Kyse ei ole ainoastaan henkilöstön määrällisestä riittävyydestä vaan myös siitä, onko aikuinen kykenevä herkkään havainnointiin esimerkiksi tilanteissa, joissa kokee olevansa jostain syystä ylikuormitettu. Oli myös kokemus ensimmäisen lapsen ja ensimmäinen vasun tekemisestä. Keskustelussa vanhempaa hämmästytti kuinka paljon lapsesta oli ehditty ja osattu tehdä havaintoja ja huomioita.

Koulutuksessa puhuttiin lapsen vahvuuuksista, ei akateemisista taidoista. Tästä mukana olleelle raatilaiselle oli noussut oivallus, että myös minulla ja minun lapsellani on taitoja. Esille tuotiin koulutuksen esimerkki uteliaisuudesta ja sinnikkyydestä. Kuinka lapsen purkaessa esineen asiaa katsotaan positiivisen kautta ja toiminta nähdään osoituksena uteliaisuudesta ja sinnikkyydestä. Esimerkki oli herättänyt pohdintaa, olisiko vanhemman saaman palautteen lapsensa levottomuudesta voinut antaa positiivisen lähestymisen kautta jotenkin toisin. Esille nousi myös, että ei pitäisi arvottaa sitä mikä osaaminen on arvokkaampaa kuin toinen. Myöskään toinen mielipide ei ole arvokkaampi kuin toinen. Ei pidä verrata lasten keskinäisiä osaamisen eroja, vaan havainnoida kunkin lapsen oman osaamisen kehittymistä.

Lapsen persoonan huomioiminen, ja ”oikeasta narusta vetäminen” on varhaiskasvatuksen työntekijöiden tehtävä, jokainen lapsi on hyvä jossakin. Sen sijaan, että keskitytään siihen pieneen osaan mitä lapsi ei osaa, voidaan tavoitella asioita hyvän kautta. Vanhempi haluaisi kuulla lapsen päivästä myös tunteita ja tunnetaitojen kehittymistä. Kaikki lapset eivät puhu paljon ja kerro kotona päivän tapahtumista, joten auttaisi jos vanhemmalle kerrottaisiin mahdollisimman paljon.

Parhaillaan ollaan tekemässä Jyväskylän uutta vasua ja siihen liittyen lapsen vasu uudistetaan. Jo aiemmin vasuja lukiessa vanhemmalle on tullut mieleen voiko kaikki vasuun kuvattu ja siellä luvattu olla totta ja toteutua jokaisessa yksikössä? Keskustelussa todettiin, että nk. normaalitilanteissa, kun kaikki aikuiset ovat suunnitellusti paikalla, on asioita helpompi toteuttaa kuin poikkeustilanteissa. Heräsi kysymys, kuinka usein on sellainen nk. normaalitilanne? Riittävän henkilöstön lisäksi esitettiin toive, että päiväkoteihin tarvittaisiin enemmän miehiä.

Illan keskustelujen tuloksena asiakasraati lähetti päättäjille terveisiä:

Nyt tehdään yhdessä Jyväskylän vasua, jossa keskeistä on lasten ja vanhempien osallisuus. Varhaiskasvatuksessa tulee olla riittävästi resursseja, että osallistaminen on oikeasti mahdollista. Missään tilanteessa vasuun kirjatut tärkeät asiat eivät saa olla vain ”sanahelinää”, joiden toteuminen arjessa ei ole mahdollista esimerkiksi henkilöstövajauksesta johtuen.